TripAdvisor - Newly Remodeled House, Sleeps 13, Dock 18' Boat - Vakantiehuis in Alexandria Bay
Terras - Wasmachine - Vakantiehuis Alexandria Bay
Over de eigenaar, Bruce and Fran C
Begin aan je beoordeling van Newly Remodeled House, Sleeps 13, Dock 18' Boat Sondelorrie breek muur af - Plaaslik - Republikein
Sunday, October 22nd, 21:20:23
Sondelorrie breek muur af
16 June 2017 | Plaaslik
Des Erasmus - Die voortslepende stryd tussen inwoners van Omaruru en karweiers met beweerde Chinese konneksies het opnuut opgevlam toe een van die padreuse se wiele uitgeval het en deur ‘n muur voor ‘n huis gebars het.
Die vragmotors vervoer massiewe granietblokke van groewe naby die Omatjete-nedersetting noordwes van Omaruru na klipwerke voor Walvisbaai waar ‘n oorlaaiery na normale vragte dan vir uitvoer deur die hawe gedoen word. Besware deur die inwoners van Omaruru is dat die padmonsters dikwels snags deur die dorp beweeg met ‘n gepaardgaande lawaai. Daar word openlik beweer dat dit ná donker gedoen word om hul weë nie met dié van verkeersinspekteurs te laat kruis nie.
Nog beweringe is dat die lorries ver bo hul dravermoë gelaai word. Juis ‘n oorlaaiery het glo aanleiding gegee daartoe dat een van die sleepwaens in die middel van sy bak op straat geknak het. Ander het op straat gestaan nadat van die buitebande onder die oorlaaide vragdraers geswig het.
Van Omaruru na die klipwerke naby Walvisbaai word glo ook verskillende roetes gevolg om wetstoepassers te vermy. Die oorlaaiery word dan voor die Walvisbaaise weegbrug gedoen.
Beweringe op Omaruru is dat daar wel met verkeersinstansies geskakel is, maar toe is gesuggereer dat daar nie opgetree kan word nie omdat daar benewens die Chinese ook ander belangegroepe is.
Oor die vragwa se wiel wat deur die muur gebars het, word gesê die dravermoë van die ou grote word op die bakwerk aangedui as 28 ton. Die gewig van die granietblokke word eweneens op die rots aangedui. Dit was 48 ton.